આ બાબતની માહિતી આપતાં BMCમાં અને ટ્રાફિક-વિભાગમાં અનેક વાર ફરિયાદ કરનાર ઘાટકોપરના સામાજિક કાર્યકર પીયૂષ દાસ અને ફેડરેશન ઑફ અસોસિએશન્સ ઑફ મહારાષ્ટ્રના જનરલ સેક્રેટરી આશિષ મહેતાએ મિડ-ડે LOCALને કહ્યું હતું કે ‘આ વૃક્ષને હટાવવા અમે અનેક વાર BMCમાં અને ટ્રાફિક-વિભાગમાં ફરિયાદ કરી હતી જેના સમયે-સમયે અહેવાલો મિડ-ડે LOCALમાં પ્રસિદ્ધ થયા હતા. જોકે આ બન્ને વિભાગો ફક્ત વાયદા પર વાયદા કરતા હતા. ૧૨ મહિના પહેલાં BMCએ સકારાત્મક જવાબ આપ્યો હતો, પરંતુ ત્યાર પછી ઍક્શન લેવામાં ઠાગાઠૈયા થઈ રહ્યા હતા.’